Kim Christensen, der er far til 16-årige Marcus, bliver en sen aften vækket af en besked på sin telefon. Marcus ligger i en ambulance og svæver i livsfare, efter at han til en fest har fået et narkotisk stof blandet i en sodavand. Brugen af fest-stoffer breder sig blandt helt almindelige unge. Godt hjulpet på vej af en nem adgang til stofferne på internettet. De unge bestiller stoffer og får dem leveret til døren, som var det enhver anden vare. I tre programmer afdækker DR Dokumentar markedet for narkotiske stoffer, herunder fremkomsten af helt nye og livsfarlige stoffer. Tilrettelæggelse: Michael Klint og Frederik Brun Madsen Udløber: 13. nov 2020